**รายงานการประชุมสภาองค์การบริหารส่วนตำบลโตนด**

**สมัยสามัญ สมัยที่ ๑ ประจำปี ๒๕๖๕**

**วันจันทร์ที่ ๑๐ เดือน มกราคม พ.ศ.๒๕๖๕**

**ณ ห้องประชุมสภาองค์การบริหารส่วนตำบลโตนด**

\*\*\*\*\*\*\*\*\*\*\*\*\*\*\*\*\*\*\*\*\*\*

**ผู้เข้าประชุม จำนวน ๑๒ คน รายนาม ดังนี้**

|  |  |  |  |  |
| --- | --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| ๑. | นายไกรสร คำไทยกลาง | ประธานสภา อบต.โตนด | -ไกรสร คำไทยกลาง- |  |
| ๒. | นายสมศักดิ์ ดอกทุเรียน | รองประธานสภา อบต.โตนด | -สมศักดิ์ ดอกทุเรียน- |  |
| ๓. | นายสงวน สร้างกลาง | สมาชิกสภา หมู่ที่ ๑ | -สงวน สร้างกลาง- |  |
| ๔. | นางสาวธารารัตน์ สื่อกลาง | สมาชิกสภา หมู่ที่ ๒ | -ธารารัตน์ สื่อกลาง- |  |
| ๕. | นายจิรพัฒน์ กริ่งกลาง | สมาชิกสภา หมู่ที่ ๓ | -จิรพัฒน์ กริ่งกลาง- |  |
| ๖. | นายสิทธิชัย ฉนำกลาง | สมาชิกสภา หมู่ที่ ๔ | -สิทธิชัย ฉนำกลาง- |  |
| ๗. | นายกิติภูมิ กฤตยามนตรี | สมาชิกสภา หมู่ที่ ๕ | -กิติภูมิ กฤตยามนตรี- |  |
| ๘. | นายวิโรจน์ โชติกลาง | สมาชิกสภา หมู่ที่ ๗ | -วิโรจน์ โชติกลาง- |  |
| ๙. | นายสมสง่า กิติอาสา | สมาชิกสภา หมู่ที่ ๘ | -มีคำสั่งกักตัว- |  |
| ๑๐ | นายเอกลักษณ์ ศิริรัตน์ | สมาชิกสภา หมู่ที่ ๙ | -เอกลักษณ์ ศิริรัตน์- |  |
| ๑๑ | นางแสงจันทร์ หลอกลาง | สมาชิกสภา หมู่ที่ ๑๐ | -แสงจันทร์ หลอกลาง- |  |
| ๑๒. | นายฉลอง เฉียงกลาง | สมาชิกสภา หมู่ที่ ๑๑ | -ฉลอง เฉียงกลาง- |  |
| ๑๓. | นายปิยะพงษ์ ตรีศักดิ์ | เลขานุการสภาฯ อบต.โตนด | -ปิยะพงษ์ ตรีศักดิ์- |  |

-๒-

**ผู้เข้าร่วมประชุม จำนวน ๑๖ คน รายนาม ดังนี้**

|  |  |  |  |  |
| --- | --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| ๑. | นายกฤติพงค์ ถวิลสุวรรณวัง | นายก อบต.โตนด | -กฤติพงค์ ถวิลสุวรรณวัง- |  |
| ๒. | ร.ต.สุวรรณ พิมพ์ทองหลาง | รองนายก อบต.โตนด | -สุวรรณ พิมพ์ทองหลาง- |  |
| ๓. | นายอดุลย์ พานอิ่ม | รองนายก อบต.โตนด | -อดุลย์ พานอิ่ม- |  |
| ๔. | นางสาวอมรรัตน์ เวชแพทย์ | เลขานุการสภาฯ อบต.โตนด | -อมรรัตน์ เวชแพทย์- |  |
| ๕ | นางศรินยา เดชน้อย | รองปลัด อบต.โตนด | -ศรินยา เดชน้อย- |  |
| ๖ | นายดนัย วิชัยวัฒนา | ผู้อำนวยการกองช่าง | -ดนัย วิชัยวัฒนา- |  |
| ๗ | นางสาวภิญญลักษณ์ ศิริทรัพย์ | ผู้อำนวยการกองคลัง | -ภิญญลักษณ์ ศิริทรัพย์- |  |
| ๘ | นางนพภา ยอพันดุง | หัวหน้าสำนักปลัด | -นพภา ยอพันดุง- |  |
| ๙ | นางสาวธนวรรรณ เทศสูงเนิน | นักวิชาการศึกษา | -ธนวรรรณ เทศสูงเนิน- |  |
| ๑๐ | นางสาวปิยะพร เรียนกิ่ง | นิติกร | -ปิยะพร เรียนกิ่ง- |  |
| ๑๑ | นางแสงจันทร์ พยัพกลาง | นักจัดการงานทั่วไป | -แสงจันทร์ พยัพกลาง- |  |
| ๑๒ | นางสาวริสา โปร่งสันเทียะ | นักวิเคราะห์นโยบายฯ | -ริสา โปร่งสันเทียะ- |  |
| ๑๓ | นายภณ วงศ์ธรรมะ | นักวิชาการเกษตร | -ภณ วงศ์ธรรมะ- |  |
| ๑๔ | นางสาวกันยกร พันธุ์ดี | นายช่างโยธา | -กันยกร พันธุ์ดี- |  |
| ๑๕ | นางณัฐรินีย์ ไชยโคตร | นักทรัพยากรบุคคล | -ณัฐรินีย์ ไชยโคตร- |  |
| ๑๖ | นายธนวัฒน์ ยันพิมาย | คนงานทั่วไป | -ธนวัฒน์ ยันพิมาย- |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

-๓-

**เปิดประชุมเวลา ๐๙.๐๐ น.**

ประธานสภาฯ - จุดธูปเทียนบูชาพระรัตนตรัย สวดมนต์ไหว้พระพร้อมกัน

นายปิยะพงษ์ ตรีศักดิ์ - การประชุมสภาฯ สมัยสามัญ สมัยที่ ๑ ครั้งที่ ๑ ประจำปี ๒๕๖๕ ในวันนี้มีสมาชิกฯ

เลขานุการสภาฯ เข้าประชุม จำนวน ๑๑ คน เลขานุการสภาฯ จำนวน ๑ คน ถือว่าครบองค์ประชุม และผู้เข้าร่วมประชุม ๑๖ คน เมื่อที่ประชุมพร้อมแล้วกระผมขอเชิญท่านประธานสภาฯ ประชุมตามระเบียบวาระต่อไป

**ระเบียบวาระที่ ๑ - เรื่องที่ประธานแจ้งให้ทราบ**

ประธานสภาฯ - ประกาศเรียกประชุมสภาสมัยสามัญ สมัยที่ ๑ ประจำปี ๒๕๖๕ ระหว่างวันที่ ๑๐–๒๔ มกราคม ๒๕๖๕ กำหนดไม่เกิน ๑๕ วัน ประกาศลงวันที่ ๔ มกราคม ๒๕๖๕

มติที่ประชุม - รับทราบ

**ระเบียบวาระที่ ๒ - รับรองรายงานการประชุมสภาครั้งที่แล้ว**

**- ไม่มี**

**ระเบียบวาระที่ ๓ - เรื่องเสนอใหม่เพื่อพิจารณา**

**๓.๑ แถลงนโยบายของนายกองค์การบริหารส่วนตำบลโตนด**

ประธานสภาฯ - ลำดับต่อไป ขอเรียนเชิญ ท่านเลขานุการสภาฯ ได้ชี้แจงระเบียบ กฎหมายที่เกี่ยวข้อง เพื่อให้ท่านสมาชิกสภาฯ ทุกท่านได้รับทราบ

เลขานุการสภาฯ -อาศัยอำนาจตามความใน ข้อ ๕๘/๕ แห่งพระราชบัญญัติสภาตำบลและองค์การบริหารส่วนตำบล พ.ศ.๒๕๓๗ แก้ไขเพิ่มเติม (ฉบับที่ ๗) พ.ศ.๒๕๖๒ ก่อนนายกองค์การบริหารส่วนตำบลเข้ารับหน้าที่ ให้ประธานสภาองค์การบริหารส่วนตำบลเรียกประชุมสภาองค์การบริหารส่วนตำบลเพื่อให้นายกองค์การบริหารส่วนตำบลแถลงนโยบายต่อสภาองค์การบริหารส่วนตำบล โดยไม่มีการลงมติ ทั้งนี้ภายในสามสิบวันนับตั้งแต่วันประกาศผลการเลือกตั้งนายกองค์การบริหารส่วนตำบล

ประธานสภาฯ -ตามที่เลขานุการสภาฯ ได้ชี้แจงระเบียบข้อกฎหมายที่เกี่ยวข้องแล้วนั้น ลำดับต่อไป ขอเรียนเชิญท่านนายกองค์การบริหารส่วนตำบลโตนด ได้แถลงนโยบายต่อสภาฯ

นายกฤติพงค์ ถวิลสุวรรณวัง – กราบเรียนท่านประธานสภาฯ รองประธานสภา สมาชิกสภาฯ ทุกท่าน และหัวหน้า

นายก อบต.โตนด ส่วนราชการทุกท่าน กระผม นายกฤติพงษ์ ถวิลสุวรรณวัง นายกองค์การบริหารส่วนตำบลโตนดซึ่งได้รับความไว้วางใจจากประชาชนให้เข้ามาทำหน้าที่ในการบริหารองค์การบริหารส่วนตำบลโตนด โดยผ่านการเลือกตั้งนายกองค์การบริหารส่วนตำบลโดยตรง เมื่อวันที่ ๒๘ พฤศจิกายน ๒๕๖๔ และคณะกรรมการการเลือกตั้งประจำจังหวัดนครราชสีมา ได้ประกาศรับรองการเลือกตั้ง เมื่อวันที่ ๒๑ ธันวาคม ๒๕๖๕ เพื่อปฏิบัติให้เป็นไปตามบทบัญญัติ

-๔-

แห่งพระราชบัญญัติสภาตำบลและองค์การบริหารส่วนตำบล พ.ศ.๒๕๓๗ และแก้ไขเพิ่มเติม (ฉบับที่ ๗) พ.ศ.๒๕๖๒ มาตรา ๕๘/๕ ที่กำหนดให้นายกองค์การบริหารส่วนตำบล จะต้องแถลงนโยบายต่อสภาองค์การบริหารส่วนตำบลก่อนเข้ารับหน้าที่ ดังนี้ กระผมจึงขอแถลงนโยบายในการบริหารงานขององค์การบริหารส่วนตำบลโตนดต่อสภาองค์การบริหาร ส่วนตำบลโตนด เพื่อให้ประชาชนได้รับประโยชน์สูงสุด ในการพัฒนาท้องถิ่นจากนโยบายต่าง ๆดังนี้

**๑. นโยบายด้านโครงสร้างพื้นฐาน**

๑.๑ ดำเนินการก่อสร้าง ปรับปรุงถนนสายหลัก ถนนสายรอง ปรับปรุงพัฒนาถนนที่ใช้ในการเดินทางไปประกอบอาชีพทำนา ทำการเกษตรและใช้ขนส่งพืชผลทางการเกษตรมากยิ่งขึ้น ให้มีความสะดวกในการคมนาคมขนส่ง

๑.๒ ดำเนินการจัดสร้างระบบน้ำประปา และขยายเขตไฟฟ้าพร้อมสาธารณูปโภค ให้ได้มาตรฐานอย่างพอเพียง

๑.๓ พัฒนาบริเวณบึงน้ำให้เป็นสถานที่ท่องเที่ยว สถานที่ออกกำลังกาย และที่พักผ่อนหย่อนใจอย่างเหมาะสม

๑.๔ จัดให้มีไฟฟ้าสาธารณะซึ่งส่องแสงสว่างตามถนน ชุมชน หมู่บ้าน สวนสาธารณะและลานกีฬาอย่างทั่วถึง เพื่อให้เกิดความปลอดภัยแก่ชีวิตและทรัพย์สินของประชาชน

๑.๕ ปรับปรุงและพัฒนาแหล่งน้ำตามธรรมชาติ จัดแหล่งน้ำโดยการขุดสระ แหล่งเก็บน้ำ เพื่อให้ประชาชนได้ใช้ประโยชน์มีน้ำใช้เพื่อการเกษตรอย่างเพียงพอ

**๒. นโยบายด้านเศรษฐกิจและส่งเสริมคุณภาพชีวิต**

๒.๑ ส่งเสริมการผลิตสินค้าในชุมชนและสินค้าที่เป็นภูมิปัญญาท้องถิ่น เพื่อให้มีการสร้างงาน สร้างเงิน สร้างรายได้ในชุมชน,หมู่บ้าน ให้มีการอยู่ดีกินดี มีสุข

๒.๒ ส่งเสริมและสนับสนุนกลุ่มอาชีพต่างๆ ในตำบล

๒.๓ ส่งเสริมและสนับสนุนให้ประชาชนในพื้นที่ใช้วิถีชีวิตนำระบบเศรษฐกิจแบบพอเพียงมาใช้ให้เกิดประโยชน์ในทางปฏิบัติอย่างแท้จริง

๒.๔ จัดบริการด้านการตลาดร่วมกับเอกชนในพื้นที่เพื่อให้พ่อค้า แม่ค้าและผู้บริโภค มีสถานที่จับจ่ายสินค้าที่ถูกสุขอนามัย อาหารปลอดภัย

๒.๕ ส่งเสริมและสนับสนุนให้ประชาชนมีรายได้ โดยพัฒนาคุณภาพสินค้าและจัดระบบการผลิตการตลาดส่งเสริมอาชีพ และพัฒนาฝีมือแรงงานให้มีคุณภาพตรงตามความต้องการแรงงานท้องถิ่น

๒.๖ สนับสนุนงานสาธารณสุขมูลฐาน กิจกรรมกานดำเนินงานของ อสม.เพื่อขับเคลื่อนการทำงานด้านสุขภาพให้กับประชาชน

๒.๗ สนับสุนนการป้องกันและควบคุมโรคระบาดต่างๆ ที่ก่อให้เกิดผลกระทบต่อความเป็นอยู่กับชีวิตและสุขภาพพลานามัยของประชาชน

-๕-

๒.๘ มุ่งเน้นให้ความรู้แก่ประชาชนในการป้องกันและเข้าใจในการรักษาสุขภาพอนามัยอย่างทั่วถึง

**๓. นโยบายด้านการพัฒนาสังคม**

๓.๑ ส่งเสริมการศึกษาแก่เยาวชนและประชาชนในตำบลให้มีโอกาสพัฒนาทักษะอาชีพ

๓.๒ พัฒนาศูนย์พัฒนาเด็กเล็กให้มีศักยภาพ โดยจัดให้มีสื่อการเรียนการสอนและเทคโนโลยีสมัยใหม่เพื่อให้เด็กมีพื้นฐานที่ดีในการเรียนรู้และมีพัฒนาการที่ดี

๓.๓ ให้การสงเคราะห์และการจัดสวัสดิการแก่ผู้ด้อยโอกาส คนพิการ คนชรา และผู้สูงอายุ อย่างทั่วถึง สามารถดำรงชีวิตอยู่ได้อย่างปกติสุขในสังคม

๓.๔ รณรงค์ป้องกันและแก้ไขปัญหายาเสพติด ปัญหาอาชญากรรมและความปลอดภัยในชีวิตและทรัพย์สิน โดยเน้นการมีส่วนร่วมจากทุกองค์กร

๓.๕ สนับสนุนการฝึกอบรมสมาชิกอาสาสมัครป้องกันภัยฝ่ายพลเรือน (อปพร) จัดหาวัสดุ อุปกรณ์ เพื่อใช้ในการปฏิบัติงานของสมาชิกอาสาสมัครป้องกันภัยฝ่ายพลเรือนอย่างมีประสิทธิภาพ

๓.๖ ส่งเสริมและให้การเรียนรู้เกี่ยวกับการป้องกันและแก้ปัญหาด้านความปลอดภัยตลอดจนการบรรเทาสาธารณภัย

๓.๗ จัดบริการอินเตอร์เน็ตในระดับตำบล เพื่อให้เด็ก เยาวชนและประชาชนได้ศึกษา ค้นคว้าข้อมูล เกิดการเรียนรู้ทันต่อเหตุการณ์ในโลกแห่งข้อมูลข่าวสาร

๓.๘ ส่งเสริมสนับสนุนกิจกรรมนันทนาการ การกีฬาทุกประเภทเพื่อพัฒนาด้านสุขภาพจัดให้มีสถานที่ออกกำลังกาย ลานกีฬากลางท้องถิ่นและอุปกรณ์การกีฬาที่จำเป็นอย่างต่อเนื่อง

**๔. นโยบายด้านการบริหารจัดการบ้านเมืองที่ดี**

๔.๑ ส่งเสริมให้ประชาชนมีส่วนร่วมในการบริหารท้องถิ่น โดยการร่วมคิดร่วมทำร่วมแก้ปัญหา และติดตามประเมินผลการดำเนินงาน เพื่อให้การพัฒนาท้องถิ่นมีประสิทธิภาพแบบยั่งยืน

๔.๒ สร้างระบบการบริหาร โดยเน้นหลักประสิทธิภาพและประสิทธิพล สุจริต โปร่งใส สามารถตรวจสอบได้ และตรงกับความต้องการของประชาชนและสอดคล้องกับยุทธศาสตร์จังหวัดและยุทธศาสตร์ประเทศ

๔.๓ ส่งเสริมให้ประชาชนเข้ามามีส่วนร่วม กำหนดยุทธศาสตร์ จัดทำแผนโครงการในการพัฒนาตำบลให้เป็นไปตามเจตนารมณ์ของประชาชน

๔.๔ จัดพัฒนาบุคลากร จัดขบวนการพัฒนาบุคลากรและสอดคล้องกับยุทธศาสตร์และยุทธศาสตร์ประเทศ ในองค์กรทุกคนทุกกองให้มีความรู้ทักษะในการปฏิบัติงานเพื่อให้สามารถปฏิบัติงาน เพื่อสนองความต้องการของประชาชนได้อย่างมีประสิทธิภาพประสิทธิผล

-๖-

๔.๕ เพิ่มประสิทธิภาพการให้บริการแก่ประชาชน ลดขั้นตอนการปฏิบัติงานเพื่อให้ประชาชนที่มารับบริการได้รับความสะดวก และมีความพึงพอใจ

๔.๖ ส่งเสริมให้ความรู้แก่ประชาชนเกี่ยวกับการมีส่วนร่วม บทบาทหน้าที่ของประชาชนที่มีต่อการบริหารท้องถิ่น และรับฟังปัญหาความต้องการของประชาชนอย่างทั่วถึง

**๕. นโยบายด้านศาสนา วัฒนธรรม จารีตประเพณีและภูมิปัญญาท้องถิ่น**

๕.๑ ส่งเสริมและสนับสนุนงานรัฐพิธี ฟื้นฟู อนุรักษ์ศิลปวัฒนธรรมประเพณีและภูมิปัญญาท้องถิ่นให้คงอยู่สืบไป

๕.๒ ทะนุบำรุงด้านศาสนา ในตำบลให้เป็นศาสนสถานที่เป็นศูนย์รวมใจของคนในชุมชน

๕.๓ สนับสนุนการจัดกิจกรรมการพัฒนาคุณธรรม จริยธรรมแก่เยาวชนและประชาชน เพื่อให้เกิดสังคมแห่งความสงบสุข

**๖. นโยบายด้านทรัพยากรธรรมชาติและสิ่งแวดล้อม**

๖.๑ จัดให้มีสวนสาธารณะ สวนสุขภาพ เพื่อให้ประชาชนได้มีที่ผักผ่อนหย่อนใจและออกกำลังกายอย่างเหมาะสม

๖.๒ รณรงค์ปลูกจิตสำนึกของเด็กเยาวชนและประชาชนในการป้องกัน และแก้ไข้ปัญหาสิ่งแวดล้อมส่งเสริมการมีส่วนร่วมของประชาชนในการแยกกำจัดขยะและดูแลรักษาความสะอาด

๖.๓ ดำเนินการสร้างระบบการเก็บ และกำจัดขยะมูลฝอยอย่างมีประสิทธิภาพ

๖.๔ ส่งเสริมสนับสนุน กิจกรรมการเพิ่มพื้นที่สีเขียวและจัดหาพันธุ์กล้าไม้ให้ประชาชนเพิ่มพื้นที่การปลูกป่าเพิ่มเติม

๖.๕ ส่งเสริมสนับสนุนประชาชนให้บำบัดฟื้นฟู รักษาและห่วงแหนซึ่งทรัพยากรธรรมชาติและสิ่งแวดล้อม

๖.๖ รณรงค์ให้ประชาชนมีส่วนร่วมในการเฝ้าระวัง ป้องกันปัญหาด้านสิ่งแวดล้อมและป้องกันปัญหาการเกิดมลพิษต่างๆ

ขอขอบพระคุณท่านประธานสภา และสมาชิกสภาองค์การบริหารส่วนตำบลโตนด ที่เคารพทุกท่าน ที่ได้ให้เวลากระผมแถลงนโยบายในการพัฒนาตำบลโตนดด้านหลักๆ ทั้ง ๖ ด้าน ซึ่งกระผมพร้อมทั้งคณะผู้บริหารองค์กรส่วนตำบลโตนด มีความเห็นตรงกันว่า การบริหารการพัฒนาตำบลนั้นต้องมีความชัดเจน เป็นธรรมและโปร่งใส ตรวจสอบได้ทุกขั้นตอน โดยการมีส่วนร่วมจากทุกภาคส่วนของสังคมที่จะต้องร่วมมือกันดำเนินการด้วยความมุ่งมั่น วิริยะอุสาหะตลอดเวลา ๔ ปี ขอความกรุณาจากท่านประธานสภา และสมาชิกสภาองค์การบริหารส่วนตำบลทุกท่านด้วยความเคารพโปรดกรุณาให้ข้อเสนอแนะ และนำปัญหาข้อขัดข้องจากพี่น้องประชาชนมาบอกกล่าว หากมีข้อชี้แนะประการใดโปรดอย่าได้เกรงใจ เราทุกคนล้วนทำเพื่อตำบลโตนด ทั้งนั้นเราจะนำข้อชี้แนะและประเด็นปัญหาพร้อม

-๗-

ข้อมูลที่วิเคราะห์แล้วเหล่านั้นมาดำเนินการแก้ไข และจะพัฒนาจนสุดกำลังความสามารถของสติปัญญาร่วมกันรวมทั้งร่วมกันสรรหาคำตอบ แนวทางแก้ไขปัญหา จากท่านผู้ทรงคุณวุฒิ ที่มีหลากหลายในตำบลและพวกเราจะตั้งใจทำงานโดยยึดถือผลประโยชน์ของพี่น้องประชาชนและผลประโยชน์ของประเทศชาติ โดยรวมเป็นที่ตั้ง เป็นจุดหมายสำคัญร่วมกันเพื่อนำพามาสู่ความสำเร็จ ความเจริญรุ่งเรืองของตำบลโตนดรวมทั้งพี่น้องประชาชนและองค์กรของเราต่อไป ขอขอบคุณครับ

ประธานสภาฯ -สมาชิกสภาฯทุกท่านรับทราบคำแถลงนโยบายของนายก อบต.โตนด

มติที่ประชุม -รับทราบ

**๓.๒ รายงานการติดตามและประเมินผลแผนพัฒนาท้องถิ่น ประจำปี ๒๕๖๔**

ประธานสภาฯ -ลำดับต่อไป เรียนเชิญเจ้าหน้าที่ที่รับผิดชอบ ได้ชี้แจงให้สมาชิกสภาฯ ได้รับทราบต่อไป

น.ส.ริสา โปร่งสันเทียะ -เรียน ประธานสภาฯ คณะผู้บริหาร สมาชิกสภาฯ ทุกท่าน และหัวหน้าส่วนราชการทุก

นักวิเคราะห์ฯ ท่านดิฉัน นางสาวริสา โปร่งสันเทียะ นักวิเคราะห์นโยบายและแผนชำนาญการ ซึ่งมีความรับผิดชอบงานด้านแผนพัฒนาท้องถิ่นและผู้ช่วยเจ้าหน้าที่งบประมาณ ซึ่งตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.๒๕๔๘ แก้ไขเพิ่มเติมถึง (ฉบับที่ ๓) พ.ศ.๒๕๖๑ หมวด ๖ ข้อ ๒๙ (๓) รายงานผลและเสนอความเห็นซึ่งได้จากการติดตามและประเมินผลแผนพัฒนาต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่นคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาให้ประชาชนในท้องถิ่นทราบในที่เปิดเผย ภายในสิบห้าวันนับแต่วันรายงานผลและเสนอความเห็นดังกล่าวและต้องประกาศไว้เป็นระยะเวลาไม่น้อยกว่าสามสิบวัน โดยอย่างน้อยปีละหนึ่งครั้งภายในเดือนธันวาคมของทุกปี แต่เนื่องจากปีที่ผ่านมายังไม่มีสภา แต่ได้ทำการสรุปรายละเอียด เพื่อรายงานให้สภาฯ ได้รับทราบ ดังต่อไปนี้ (รายละเอียดตามเอกสารที่แจกจ่าย ให้ที่ประชุม)

๑.ยุทธศาสตร์การพัฒนาด้านโครงสร้างพื้นฐาน จำนวน ๒๑ โครงการ

๒.ยุทธศาสตร์การพัฒนาด้านการเกษตร ทรัพยากรธรรมชาติและสิ่งแวดล้อม จำนวน ๕ โครงการ

๓.ยุทธศาสตร์การพัฒนาด้านการศึกษา ศาสนา วัฒนธรรมและนันทนาการ

จำนวน ๙ โครงการ

๔.ยุทธศาสตร์การพัฒนาด้านการสาธารณสุข และการสังคมสงเคราะห์

จำนวน ๙ โครงการ

-๘-

๕.ยุทธศาสตร์การบริหารราชการตามหลักการบริหารบ้านเมืองที่ดี

จำนวน ๑๕ โครงการ

รวมทั้งสิ้น จำนวน ๕๙ โครงการ

- จากโครงการรวมทั้งสิ้นในแผนพัฒนาท้องถิ่น ๒๕๖๑-๒๕๖๕ (เฉพาะปี ๒๕๖๔) มีจำนวนทั้งสิ้น ๑๖๘ โครงการ ดำเนินการ จำนวน ๕๙ โครงการ คิดเป็นร้อยละ ๓๕.๑๒

ประธานสภาฯ - สมาชิกสภาฯทุกท่าน รับทราบรายงานการติดตามและประเมินผลแผนพัฒนาท้องถิ่น ประจำปี ๒๕๖๔

มติที่ประชุม -รับทราบ

**๓.๓ การคัดเลือกคณะกรรมการพัฒนาท้องถิ่น จากตัวแทนสภาฯ จำนวน ๓ ท่าน**

ประธานสภาฯ -ลำดับต่อไป เรียนเชิญเจ้าหน้าที่ที่รับผิดชอบ ได้ชี้แจงให้สมาชิกสภาฯ ได้รับทราบและดำเนินการต่อไป

นายปิยะพงษ์ ตรีศักดิ์ -เพื่อให้การปฏิบัติงานเป็นไปตามระเบียบกระทรวงมหาดไทย ว่าด้วยการจัดทำแผน

เลขานุการสภาฯ พัฒนาขององค์กรปกครองส่วนท้องถิ่น พ.ศ.๒๕๔๘ แก้ไขเพิ่มเติม (ฉบับที่ ๒) พ.ศ.๒๕๕๙ และแก้ไขเพิ่มเติม (ฉบับที่ ๓) พ.ศ.๒๕๖๑ ข้อ ๘ ให้ผู้บริหารท้องถิ่นแต่งตั้งคณะกรรมการพัฒนาท้องถิ่น ประกอบด้วย (๑) ผู้บริหารท้องถิ่น ประธานกรรมการ (๒) รองนายกองค์กรปกครองส่วนท้องถิ่นนั้นทุกคน กรรมการ (๓) สมาชิกสภาท้องถิ่นที่สภาท้องถิ่นคัดเลือกจำนวนสามคน กรรมการ (๔) ผู้ทรงคุณวุฒิที่ผู้บริหารท้องถิ่นคัดเลือกจำนวนสามคน กรรมการ (๕) ผู้แทนภาคราชการและ/หรือรัฐวิสาหกิจ ที่ผู้บริหารท้องถิ่นคัดเลือกจำนวนไม่น้อยกว่าสามคน กรรมการ (๖) ผู้แทนประชาคมท้องถิ่นที่ประชาคมท้องถิ่นคัดเลือกจำนวนไม่น้อยกว่าสามคนแต่ไม่เกินหกคน กรรมการ (๗) ปลัดองค์กรปกครองส่วนท้องถิ่น กรรมการและเลขานุการ (๘) หัวหน้าส่วนการบริหารที่มีหน้าที่จัดทำแผน ผู้ช่วยเลขานุการ

กรรมการตาม (๓) (๔) (๕) และ (๖) ให้มีวาระอยู่ในตำแหน่งคราวละสี่ปีและอาจได้รับการคัดเลือก อีกก็ได

ประธานสภาฯ -ตามที่เจ้าหน้าที่ได้ชี้แจง ระเบียบข้อกฎหมายและอำนาจหน้าที่ ให้รับทราบแล้วนั้น ลำดับต่อไป เรียนเชิญท่านสมาชิกสภาฯ ได้เสนอชื่อพร้อมผู้รับรอบ ๒ ท่าน

นายสิทธิชัย ฉนำกลาง - กระผม นายสิทธิ ฉนำกลาง สมาชิกสภาฯ หมู่ ๔ ขอเสนอ นายวิโรจน์ โชติกลาง

ส.อบต.ม.๔ สมาชิกสภาฯ หมู่ ๗

ผู้รับรอง ๑.นายฉลอง เฉียงกลาง สมาชิกสภาฯ หมู่ ๑๑

๒.นายสงวน สร้างกลาง สมาชิกสภาฯ หมู่ ๑

-๙-

นายฉลอง เฉียงกลาง - กระผม นายฉลอง เฉียงกลาง สมาชิกสภาฯ หมู่ ๑๑ ขอเสนอ นางแสงจันทร์

ส.อบต.ม.๑๑ หลอกลาง สมาชิกสภาฯ หมู่ ๑๐

ผู้รับรอง ๑.นายเอกลักษณ์ ศิริรัตน์ สมาชิกสภาฯ หมู่ ๙

๒.นางสาวธารารัตน์ สื่อกลาง สมาชิกสภาฯ หมู่ ๒

นางแสงจันทร์ หลอกลาง - ดิฉัน นางแสงจันทร์ หลอกลาง สมาชิกสภาฯ หมู่ ๑๐ ขอเสนอ นางสาวธารารัตน์

ส.อบต.ม.๑๐ สื่อกลาง สมาชิกสภาฯ หมู่ ๒

ผู้รับรอง ๑.นายฉลอง เฉียงกลาง สมาชิกสภาฯ หมู่ ๑๑

๒.นายสงวน สร้างกลาง สมาชิกสภาฯ หมู่ ๑

มติที่ประชุม - สรุปมติที่ประชุม คัดเลือกคณะกรรมการ จำนวน ๓ ท่าน คือ

๑.นายวิโรจน์ โชติกลาง สมาชิกสภาฯ หมู่ ๗

๒.นางแสงจันทร์ หลอกลาง สมาชิกสภาฯ หมู่ ๑๐

๓.นางสาวธารารัตน์ สื่อกลาง สมาชิกสภาฯ หมู่ ๒

นางสาวริสา โปร่งสันเทียะ -ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วน

นักวิเคราะห์นโยบายฯ ท้องถิ่น พ.ศ.๒๕๔๘ แก้ไขเพิ่มเติม (ฉบับที่ ๒) พ.ศ.๒๕๕๙ และแก้ไขเพิ่มเติม (ฉบับที่ ๓) พ.ศ.๒๕๖๑ ข้อ ๑๐ คณะกรรมการพัฒนาท้องถิ่นมีอำนาจหน้าที่ ดังนี้

(๑) กำหนดแนวทางการพัฒนาท้องถิ่น โดยพิจารณาจาก

(ก) อำนาจหน้าที่ขององค์กรปกครองส่วนท้องถิ่น โดยเฉพาะอำนาจหน้าที่ที่มีผลกระทบต่อประโยชน์สุขของประชาชน เช่น การป้องกันและบรรเทาสาธารณภัย การผังเมือง

(ข) ภารกิจถ่ายโอนตามกฎหมายกำหนดแผนและขั้นตอนการกระจายอำนาจ

(ค) ยุทธศาสตร์การพัฒนาประเทศ กลุ่มจังหวัด และจังหวัด โดยให้เน้น ดำเนินการในยุทธศาสตร์ที่สำคัญและมีผลต่อประชาชนโดยตรง เช่น การแก้ไขปัญหาความยากจน การป้องกันและแก้ไขปัญหายาเสพติด

(ง) กรอบนโยบาย ทิศทาง แนวทางการพัฒนาขององค์กรปกครองส่วนท้องถิ่นในเขตจังหวัด

(จ) นโยบายของผู้บริหารท้องถิ่นที่แถลงต่อสภาท้องถิ่น

(ฉ) แผนพัฒนาหมู่บ้านหรือแผนชุมชน ในการนำประเด็นข้างต้นมาจัดทำแผนพัฒนาท้องถิ่น ให้องค์กรปกครองส่วนท้องถิ่น คำนึงถึง สถานะทางการคลังของท้องถิ่น และความจำเป็นเร่งด่วนที่ต้องดำเนินการ มาประกอบการ พิจารณาด้วย

-๑๐-

(๒) ร่วมจัดทำร่างแผนพัฒนาท้องถิ่น เสนอแนะแนวทางการพัฒนาและการแก้ไข ปัญหาเกี่ยวกับการจัดทำร่างแผนพัฒนาท้องถิ่นในการจัดทำร่างแผนพัฒนาท้องถิ่นให้องค์การ บริหารส่วนจังหวัด เทศบาล องค์การบริหารส่วนตำบล เมืองพัทยา และองค์กรปกครองส่วนท้องถิ่น อื่นที่มีกฎหมายจัดตั้ง นำปัญหาความต้องการจากแผนพัฒนาหมู่บ้านหรือแผนชุมชน ที่เกินศักยภาพ ของหมู่บ้านหรือชุมชน ที่จะดำเนินการเองได้มาพิจารณาบรรจุไว้ในแผนพัฒนาท้องถิ่น แต่หากเกิน ศักยภาพของเทศบาล องค์การบริหารส่วนตำบลเมืองพัทยา และองค์กรปกครองส่วนท้องถิ่นอื่นที่มี กฎหมายจัดตั้ง ให้เสนอปัญหา ความต้องการ ไปยังองค์การบริหารส่วนจังหวัด และให้องค์การบริหารส่วนจังหวัดนำมาพิจารณาบรรจุไว้ในแผนพัฒนาท้องถิ่นขององค์การบริหารส่วนจังหวัดตามอำนาจหน้าที่

(๓) พิจารณาร่างแผนพัฒนาท้องถิ่นและร่างแผนการดำเนินงาน

(๔) ให้ความเห็นชอบร่างข้อกำหนดขอบข่ายและรายละเอียดของงานตามข้อ๑๙ (๒) (๕) พิจารณาให้ข้อคิดเห็นเกี่ยวกับการติดตามและประเมินผลแผนพัฒนาท้องถิ่น

(๖) แต่งตั้งที่ปรึกษา คณะอนุกรรมการหรือคณะทำงานอื่นเพื่อช่วยปฏิบัติงานตามที่เห็นสมควร

(๗) ในกรณีองค์การบริหารส่วนตำบล ให้คณะกรรมการพัฒนาองค์การบริหาร ส่วนตำบลมีหน้าที่ประสานกับประชาคมหมู่บ้านในการรวบรวม วิเคราะห์ปัญหา ความต้องการของ ประชาชนในท้องถิ่นและจัดทำเป็นโครงการหรือกิจกรรมเพื่อประกอบในการจัดทำแผนพัฒนาท้องถิ่นองค์การบริหารส่วนตำบลด้วย

มติที่ประชุม -รับทราบ

**๓.๔ การคัดเลือกคณะกรรมการติดตามและประเมินผลแผนพัฒนาท้องถิ่น จากตัวแทนสภาฯ จำนวน ๓ ท่าน**

ประธานสภาฯ -เรียนเชิญ เจ้าหน้าที่ได้ชี้แจง ระเบียบ ข้อกฎหมายที่เกี่ยวข้อง ให้สมาชิสภาฯ ได้รับทราบต่อไป

นายปิยะพงษ์ ตรีศักดิ์ -ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วน

เลขานุการสภาฯ ท้องถิ่น พ.ศ.๒๕๔๘ แก้ไขเพิ่มเติม (ฉบับที่ ๒)พ.ศ.๒๕๕๙ และแก้ไขเพิ่มเติม (ฉบับที่ ๓) พ.ศ.๒๕๖๑ หมวด ๖ การติดตามและประเมินผลแผนพัฒนาท้องถิ่น ข้อ ๒๘ ให้ผู้บริหารท้องถิ่นแต่งตั้งคณะกรรมการติดตามและประเมินผลแผนพัฒนา ท้องถิ่น ประกอบด้วย (๑) สมาชิกสภาท้องถิ่นที่สภาท้องถิ่นคัดเลือกจำนวนสามคน

-๑๑-

(๒) ผู้แทนประชาคมท้องถิ่นที่ประชาคมท้องถิ่นคัดเลือกจำนวนสองคน (๓) ผู้แทนหน่วยงานที่เกี่ยวข้องที่ผู้บริหารท้องถิ่นคัดเลือก จำนวนสองคน (๔) หัวหน้าส่วนการบริหารที่คัดเลือกกันเองจำนวนสองคน (๕) ผู้ทรงคุณวุฒิที่ผู้บริหารท้องถิ่นคัดเลือกจำนวนสองคน โดยให้คณะกรรมการเลือกกรรมการหนึ่งคนทำหน้าที่ประธานคณะกรรมการ และกรรมการอีกหนึ่งคนทำหน้าที่เลขานุการของคณะกรรมการ

กรรมการตาม (๑) (๒) (๓) (๔) และ (๕) ให้มีวาระอยู่ในตำแหน่งคราวละสี่ปีและอาจได้รับการคัดเลือกอีกก็ได้

ประธานสภาฯ - ลำดับต่อไป เรียนเชิญท่านสมาชิกสภาฯ ได้เสนอชื่อพร้อมผู้รับรอง ๒ ท่าน

นายฉลอง เฉียงกลาง -กระผม นายฉลอง เฉียงกลาง สมาชิกสภาฯ หมู่ ๑๑ ขอเสนอ นายกิติภูมิ

ส.อบต.ม.๑๑ กฤตยามนตรี สมาชิกสภาฯ หมู่ ๕

ผู้รับรอง ๑.นางแสงจันทร์ หลอกลาง สมาชิกสภาฯ หมู่ ๑๐

๒.นางสาวธารารัตน์ สื่อกลาง สมาชิกสภาฯ หมู่ ๒

นางสาวธารารัตน์ สื่อกลาง –ดิฉัน นางสาวธารารัตน์ สื่อกลาง สมาชิกสภาฯ หมู่ ๒ ขอเสนอ นายสงวน

ส.อบต.ม.๑ สร้างกลาง สมาชิกสภาฯ หมู่ ๑

ผู้รับรอง ๑.นายเอกลักษณ์ ศิริรัตน์ สมาชิกสภาฯ หมู่ ๙

๒.นายฉลอง เฉียงกลาง สมาชิกสภาฯ หมู่ ๑๑

นางแสงจันทร์ หลอกลาง -ดิฉัน นางแสงจันทร์ หลอกลาง สมาชิกสภาฯ หมู่ ๑๐ ขอเสนอ นายสิทธิชัย

ส.อบต.ม.๔ ฉนำกลาง สมาชิกสภาฯ หมู่ ๔

ผู้รับรอง ๑.นายสงวน สร้างกลาง สมาชิกสภาฯ หมู่ ๑

๒.นายกิติภูมิ กฤตยามนตรี สมาชิกสภาฯ หมู่ ๕

มติที่ประชุม -สรุปมติที่ประชุม คัดเลือกคณะกรรมการ ดังนี้

๑.นายกิติภูมิ กฤตยามนตรี สมาชิกสภาฯ หมู่ ๕

๒.นายสงวน สร้างกลาง สมาชิกสภาฯ หมู่ ๑

๓.นายสิทธิชัย ฉนำกลาง สมาชิกสภาฯ หมู่ ๔

นายปิยะพงษ์ ตรีศักดิ์ -ข้อ ๒๙ คณะกรรมการติดตามและประเมินผลแผนพัฒนาท้องถิ่นมีอำนาจหน้าที่ ดังนี้

เลขานุการสภาฯ (๑) กำหนดแนวทาง วิธีการในการติดตามและประเมินผลแผนพัฒนาท้องถิ่น

(๒) ดำเนินการติดตามและประเมินผลแผนพัฒนาท้องถิ่น

-๑๒-

(๓) รายงานผลและเสนอความเห็นซึ่งได้จากการติดตามและประเมินผลแผนพัฒนาท้องถิ่นต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่นพร้อมทั้งประกาศผลการติดตามและประเมินผลแผนพัฒนาท้องถิ่น ให้ประชาชนในท้องถิ่นทราบในที่เปิดเผยภายในสิบห้าวัน นับแต่วันรายงานผลและเสนอความเห็น ดังกล่าวและต้องปิดประกาศไว้เป็นระยะเวลาไม่น้อยกว่าสามสิบวัน โดยอย่างน้อยปีละหนึ่งครั้ง ภายในเดือนธันวาคมของทุกปี

(๔) แต่งตั้งคณะอนุกรรมการหรือคณะทำงานเพื่อช่วยปฏิบัติงานตามที่เห็นสมควร

มติที่ประชุม -รับทราบ

**ระเบียบวารที่ ๔ เรื่อง อื่น ๆ**

ประธานสภาฯ -มีสมาชิกสภาฯ ท่านใดมีปัญหาหรือข้อสอบถามแจ้งให้คณะผู้บริหารได้รับทราบ เชิญครับ

นายสงวน สร้างกลาง -๑.มีปัญหาเรื่องไฟฟ้าส่องสว่างของหมู่ ๑ ไม่เพียงพอ

ส.อบต.ม.๑ ๒.เรื่องน้ำประปา เนื่องจากน้ำไม่สะอาด มีตะกอน ก็ขอให้ดำเนินการแก้ไข

นางสาวธารารัตน์ สื่อกลาง -๑.ไฟฟ้าส่องสว่าง หมู่ ๒ ไม่เพียงพอ

ส.อบต.ม.๒ ๒.เรื่องกลิ่นเหม็น เนื่องจากรถขนหมูนำรถไปล้างที่สาธารณะ ก่อให้เกิดกลิ่นเหม็น

๓.เรื่องขยะรอบหมู่บ้าน ไม่ทราบว่ามีการเก็บค่าขยะทุกครัวเรือน หรือไม่ ต้องการให้มีการเก็บค่าขยะทุกครัวเรือน

นายปิยะพงค์ ตรีศักดิ์ -เรื่องการเก็บค่าขยะ ก็ดำเนินการให้เกิดความชัดเจน ก็จะพยายามแก้ไขปัญหา ซึ่งจะ

ปลัด อบต. นำปัญหาเสนอต่อคณะผู้บริหารเพื่อจะได้วางนโยบายแก้ไขปัญหาต่อไป

นายจิรพัฒน์ กริ่งกลาง -๑.มีทางน้ำเกิดการตัน และถนนหน้าวัดบ้านด่านเกวียนเป็นพื้นที่ต่ำทำให้เกิดน้ำท่วมขัง

ส.อบต.ม.๓ ๒. เรื่องต้องการสายพาดดับ ไฟฟ้าส่องสว่าง

นายกฤติพงค์ ถวิลสุวรรณวัง –เรียนประธานสภาฯ และสมาชิกสภาฯ ทุกท่าน ทางคณะผู้บริหาร มีนโยบายจะ

นายก อบต. ดำเนินการด้านไฟฟ้าส่องสว่างอยู่แล้ว ก็ขอให้ท่านสมาชิกสภาฯ ทุกหมู่ ตรวจสอบความต้องการไฟฟ้าส่องสว่างตรงไหนบ้าง มีกี่จุด ก็ขอให้สมาชิกสภาฯทุกท่านยื่นคำร้องเข้ามา เพราะ ผอ.กองช่าง ก็ได้มอบหมายให้เจ้าหน้าที่ออกดำเนินการซ่อมบำรุงเป็นประจำอยู่แล้ว ส่วนที่ยังขาดเหลือ เช่น สายพาดดับยังไม่ถึง หรือต้องการเพิ่มเติมตรงไหน ก็ขอให้สำรวจแล้วแจ้งเข้ามา เพื่อทางคณะผู้บริหารจะได้พิจารณาจัดสรรงบประมาณเพื่อดำเนินการให้และจะได้วางแผนการใช้ไฟฟ้าโซล่าเซล ต่อไป ส่วนที่ชำรุดก็ขอให้แจ้งซ่อมแซม เพราะวัสดุอุปกรณ์มีไว้เพื่อซ่อมแซมอยู่แล้ว ขอให้สมาชิกสภาฯ ได้แจ้งจุดซ่อมเข้ามา จะได้ออกดำเนินการซ่อมแซมให้ต่อไป ขอบคุณครับ

-๑๓-

นายสิทธิชัย ฉนำกลาง -๑.หมู่ ๔ ก็มีปัญหาเรื่องไฟฟ้าส่องสว่างยังไม่เพียงพอ

ส.อบต.ม.๔ ๒.เรื่องถนนทางลงปากทาง กิโล ๑๖ ซึ่งมันต่างระดับกัน ทำให้การสัญจรไม่สะดวก ก็ขอฝากทางผู้บริหารได้พิจารณาแก้ไขปัญหา

นายกฤติพงค์ ถวิลสุวรรณวัง –กระผมได้ติดต่อประสานงานกับทางหลวงเบื้องต้นแล้ว ก็จะรับไว้พิจารณา

นายก อบต. ดำเนินการและจะหาแนวทางแก้ไขต่อไป

นายกิติภูมิ กฤตยามนตรี -๑.ขอขอบคุณ คณะผู้บริหาร ที่มีความมุ่งมั่นที่จะปรับปรุงแก้ไขปัญหาเรื่องน้ำประปา

ส.อบต.ม.๕ และการควบคุมการผลิตน้ำประปา ก็หวังว่าพี่น้องชาวตำบลโตนดจะได้ใช้น้ำประปาที่ใสสะอาดทุกครัวเรือน

๒.ตามที่นายสิทธิชัย ได้แจ้งในที่ประชุมแล้วนั้น ไหล่ทางถนนระหว่างทางหลวงกับถนนตำบลโตนด ซึ่งต่างระดับกันทำให้การสัญจรของประชาชนไม่สะดวก ก็ขอฝากทางคณะผู้บริหารได้พิจารณาดำเนินการเพื่อให้ประชาชนได้สัญจรสะดวกมากขึ้น

๓.ฝาปิดท่อระบายน้ำ ตรงบ้านนายสมเดช จงน้อมกลาง เกิดการชำรุด ก็ขอฝากให้คณะผู้บริหารพิจารณาแก้ไขปัญหาให้ด้วยครับ

นายสมศักดิ์ ดอกทุเรียน -เกิดปัญหาท่อระบายน้ำตันและชำรุด ระหว่างถนนเชื่อม หมู่ ๖ – หมู่ ๕ ทำให้น้ำเสีย

รองประธานสภาฯ ไหลลาดบนถนนดูไม่สะอาด ก็ขอฝากทางคณะผู้บริหารพิจารณาแก้ไขให้ด้วยครับ

นายกฤติพงค์ ถวิลสุวรรณวัง –ขอรับเรื่องไว้พิจารณา และจะมอบหมายให้กองช่างออกสำรวจและหาแนวทาง

นายก อบต. แก้ไขปัญหาต่อไป

นายเอกลักษณ์ ศิริรัตน์ -๑.เรื่องไฟฟ้าส่องสว่างในหมู่ ๙ ยังไม่เพียงพอ

ส.อบต.ม.๙ ๒.ปัญหาทางระบายน้ำอุดตัน ทำให้เกิดปัญหา

๓.การทิ้งขยะที่มีสารพิษ ขยะอันตรายเช่น หลอดไฟ ซึ่งไม่มีที่ทิ้ง

นางแสงจันทร์ หลอกลาง –ปัญหาของหมู่ ๑๐ ก็มีเรื่องของไฟฟ้าส่องสว่าง เส้นหน้าโรงงานจัสโมเดิลและตามซอย

ส.อบต.ม.๑๐ ในหมู่บ้าน และมีปัญหาเร่งด่วน คือการซ่อมถนนอย่างเร่งด่วน เส้น โรงงานจัสโมเดิล ซึ่งเป็นหลุมเป็นบ่อ มีอยู่ ๒ จุด ต้องการให้นำยางมะตอยไปซ่อมแซม เพื่อให้สัญจรได้ เนื่องจากการสัญจรตอนกลางคืน อาจมองไม่เห็น ก่อให้เกิดอันตรายได้

นายกฤติพงค์ ถวิลสุวรรณวัง –เรื่อง ไฟฟ้าส่องสว่าง ซึ่งเป็นนโยบายหลักอยู่แล้ว แต่ก็ขอฝากให้สมาชิกสภาฯ ทุก

นายก อบต. ท่าน ได้ทำเอกสารเข้ามาแจ้งที่ อบต. บอกจุด บอกจำนวน ให้ชัดเจน ทางคณะผู้บริหารจะนำไปพิจารณาเพื่อจัดสรรงบประมาณเพื่อดำเนินการ ต่อไป

นายฉลอง เฉียงกลาง -เรื่อง ต้องการถนนเชื่อมต่อกับวงแหวน ของทางหลวง เพื่อให้ประชาชนได้สัญจรอย่าง

ส.อบต.ม.๑๑ สะดวกและปลอดภัย ซึ่งประชาชนในพื้นที่ได้ร้องขอมา

นายกฤติพงค์ ถวิลสุวรรณวัง – ขอให้สมาชิกสภา หมู่ ๑๑ ทำเรื่องและส่งเอกสารที่เกี่ยวข้องเข้ามาทาง อบต. เพื่อ

นายก อบต. จะได้ดำเนินการประสานงานต่อไป

ประธานสภาฯ -ปัญหาของ หมู่ ๑๒ ก็มีปัญหาเรื่อง ไฟฟ้าส่องสว่างที่ยังไม่เพียงพอ

-ทางคณะผู้บริหาร มีอะไรเพิ่มเติมหรือไม่ครับ

-๑๔-

นายกฤติพงค์ ถวิลสุวรรณ –ขอเพิ่มเติมเรื่องโครงการต่างๆ ขอให้สมาชิกสภาฯ ทุกท่าน ได้ตรวจสอบและสรุปเพื่อ

นายก อบต. ได้ความชัดเจนของแต่ละหมู่ จะได้นำมาพิจารณาดำเนินการหาแนวทางแก้ไขร่วมกัน

นายปิยะพงษ์ ตรีศักดิ์ -เพื่อเป็นการบูรณาการร่วมกัน ก็ขอมอบให้ หัวหน้าส่วนราชการ ได้แนะนำตัวต่อที่

ปลัด อบต. ประชุมได้รับทราบ เรียนเชิญครับ

นางศรินยา เดชน้อย -ดิฉัน นางศรินยา เดชน้อย ตำแหน่ง รองปลัดองค์การบริหารส่วนตำบลโตนด ตามที่

รองปลัด อบต. ได้รับฟังปัญหาที่ทางสมาชิกสภาฯ แจ้ง นั้น ทาง อบต.จะมีแบบฟอร์มร้องเรียน-ร้องทุกข์ ท่านสามารถติดต่อขอรับแบบฟอร์มได้ที่สำนักปลัด เพื่อจะได้รับเรื่องและนำเสนอต่อผู้บริหารได้พิจารณาแก้ไขปัญหา ต่อไปคะ

นายดนัย วิชัยวัฒนา -กระผม นายดนัย วิชัยวัฒนา ตำแหน่ง ผู้อำนวยการกองช่าง ตามที่ได้รับฟังปัญหา

ผอ.กองช่าง ส่วนใหญ่จะเป็นเรื่องไฟฟ้าส่องสว่าง ก็ขอให้ท่านสมาชิกสภาฯ ทุกท่าน ได้แจ้งจุดที่ต้องการซ่อมแซมหรือที่จะขอเพิ่ม เข้ามาเพื่อจะได้สรุปข้อมูลเพื่อนำเสนอผู้บริหาร ได้พิจารณา ต่อไปครับ

นางสาวภิญญลักษณ์ ศิริทรัพย์ –ดิฉัน นางสาวภิญญลักษณ์ ศิริทรัพย์ ตำแหน่ง ผู้อำนวยการกองคลัง จาก

ผอ.กองคลัง เอกสารที่ได้แจกจ่ายให้ท่านสมาชิกสภาฯ เป็นแบบฟอร์มเพื่อกรอกข้อมูลในการโอนเงินเดือนให้ท่านสมาชิกสภาฯ ทุกท่าน และแนบสำเนาบัตรประจำตัวประชาชนและหน้าสมุดบัญชีธนาคารกรุงไทยเท่านั้น คะ

นางนพภา ยอพันดุง -ดิฉัน นางนพภา ยอพันดุง ตำแหน่ง หัวหน้าสำนักปลัด งานในส่วนสำนักปลัด มีหน้าที่

หัวหน้าสำนักปลัด ดูแลเรื่องสวัสดิการผู้สูงอายุ งานบริหารทั่วไป งานสาธารณสุข งานบุคคล งานสภาฯ เป็นหลัก ท่านสมาชิกสภาฯ ต้องการสอบถามข้อมูลเรื่องอะไรก็สามารถสอบถามได้คะ

นางสาวธนวรรณ เทศสูงเนิน –ดิฉัน นางสาวธนวรรณ เทศสูงเนิน ตำแหน่ง นักวิชาการศึกษา รักษาราชการแทน

นักวิชาการศึกษา ผู้อำนวยการกองศึกษา ศาสนาและวัฒนธรรม ดูแลงานกีฬาและงานศูนย์พัฒนาเด็กเล็ก เป็นหลัก ซึ่งวันนี้ขออนุญาต ให้ท่านนายก อบต.ได้แต่งตั้ง คณะกรรมการบริหารศูนย์พัฒนาเด็กเล็ก ซึ่งศูนย์พัฒนาเด็กเล็ก มีจำนวน ๒ ศูนย์ ขอแต่งตั้งศูนย์ละ ๑ ท่าน เนื่องจาก คณะกรรมการชุดเดิมหมดวาระลง คะ

นายกฤติพงค์ ถวิลสุวรรณวัง –ศูนย์พัฒนาเด็กเล็กบ้านโตนด แต่งตั้ง นายสมศักดิ์ ดอกทุเรียน

นายก อบต. ศูนย์พัฒนาเด็กเล็กบ้านด่านทองหลาง แต่งตั้ง นางแสงจันทร์ หลอกลาง

นายปิยะพงษ์ ตรีศักดิ์ -ขอให้น้องนิติกร ได้แนะนำตัวต่อที่ประชุม เรียนเชิญ

ปลัด อบต.

นางสาวปิยะพร เรียนกิ่ง -ดิฉัน นางสาวปิยะพร เรียนกิ่ง ตำแหน่ง นิติกรปฏิบัติการ มีหน้าที่ดูแล ด้านงาน

นิติกร กฎหมาย ร้องเรียน-ร้องทุกข์ และให้คำปรึกษาด้านกฎหมาย เป็นหลัก คะ

นายกิติภูมิ กฤตยามนตรี -ขอเพิ่มเติมเรื่อง ไฟฟ้าส่องสว่าง ขอให้พิจารณาการใช้ไฟฟ้าพลังงานโซล่าเซล ก็ขอฝาก

ส.อบต.ม.๕ ผอ.กองช่างได้ศึกษาข้อมูล น่าจะได้ประโยชน์ และฝากเจ้าหน้าที่ดูแล แบบฟอร์มยื่นบัญชีรายรับรายจ่าย งานเลือกตั้งสำหรับสมาชิกสภาฯ ที่ต้องยื่นต่อ ปปช. ก็จัดเตรียมไว้ให้สมาชิกสภาฯ ด้วย

-๑๕-

นายกฤติพงค์ ถวิลสุวรรณวัง – ก็ขอรับไว้เพื่อพิจารณา เรื่องไฟฟ้าโซล่าเซล ขอศึกษาและปรึกษา ผอ.กองช่าง

นายก อบต. เพื่อหาข้อมูลก่อน ครับ

ประธานสภาฯ - มีสมาชิกสภาฯ ท่านใด มีข้อสอบถามหรือเพิ่มเติม หรือไม่

มติที่ประชุม - ไม่มี

ประธานสภาฯ -ขอขอบคุณคณะผู้บริหาร สมาชิกสภาฯ และข้าราชการ พนักงาน ทุกท่านที่เข้าร่วมประชุมโดยพร้อมเพรียงกัน

ปิดการประชุม เวลา ๑๒.๓๐ น.

-ปิยะพงษ์ ตรีศักดิ์- ผู้บันทึกการประชุม

(นายปิยะพงษ์ ตรีศักดิ์)

เลขานุการสภาองค์การบริหารส่วนตำบลโตนด

**คณะกรรมการตรวจรายงานการประชุม**

-แสงจันทร์ หลอกลาง-

(นางแสงจันทร์ หลอกลาง)

สมาชิกสภาองค์การบริหารส่วนตำบลโตนด หมู่ ๑๐

-สงวน สร้างกลาง-

­ (นายสงวน สร้างกลาง)

สมาชิกสภาองค์การบริหารส่วนตำบลโตนด หมู่ ๑

-กิติภูมิ กฤตยามนตรี-

(นายกิติภูมิ กฤตยามนตรี) สมาชิกสภาองค์การบริหารส่วนตำบลโตนด หมู่ ๕

รับรองรายงานการประชุม

­­-ไกรสร คำไทยกลาง-

(นายไกรสร คำไทยกลาง)

ประธานสภาองค์การบริหารส่วนตำบลโตนด